
ŠAKIŲ RAJONO SAVIVALDYBEI NUOSAVYBĖS TEISE PRIKLAUSANČIŲ VIEŠOSIOS ĮSTAIGOS DALININKO (SAVININKO) TEISIŲ PARDAVIMO VIEŠO AUKCIONO BŪDU TAISYKLĖS

[bookmark: part_14110c1468924db6a12a3fe2eef6e3d4]I. BENDROSIOS NUOSTATOS
 
[bookmark: part_67ed4bc7a26d494da8dce65a5745cac3]1. Šakių rajono savivaldybei nuosavybės teise priklausančių viešosios įstaigos dalininko (savininko) teisių pardavimo viešo aukciono būdu taisyklės (toliau – Taisyklės) nustato viešųjų įstaigų, kuriose savivaldybės, kaip viešųjų įstaigų dalininkės (savininkės), turtines ir neturtines teises ir pareigas įgyvendina Šakių rajono savivaldybės taryba ir Šakių rajono savivaldybės administracijos direktorius, savivaldybei nuosavybės teise priklausančių dalininko (savininko) teisių (toliau – dalininko teisės) pardavimo viešuosiuose aukcionuose tvarką, įskaitant aukciono paskelbimą ir atsiskaitymą už aukciono vykdymą ir jame nupirktas dalininko teises.
2. Šios Taisyklės parengtos vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, Valstybei ar savivaldybei nuosavybės teise priklausančių viešosios įstaigos dalininko teisių pardavimo viešo aukciono būdu tvarkos aprašu, patvirtintu Lietuvos Respublikos Vyriausybės 2014 m. sausio 29 d. nutarimu Nr. 89 „Dėl Valstybei ar savivaldybei nuosavybės teise priklausančių viešosios įstaigos dalininko teisių pardavimo viešo aukciono būdu tvarkos aprašo patvirtinimo“ (toliau – Valstybei ar savivaldybei nuosavybės teise priklausančių viešosios įstaigos dalininko teisių pardavimo viešo aukciono būdu tvarkos aprašas).
3. Taisyklėse vartojamos sąvokos atitinka Valstybei ar savivaldybei nuosavybės teise priklausančių viešosios įstaigos dalininko teisių pardavimo viešo aukciono būdu tvarkos apraše vartojamas sąvokas.
4. Taisyklės taikomos, kai vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu, savivaldybės taryba priima sprendimą parduoti dalininko teises.
5. Aukcionus rengia Šakių rajono savivaldybės administracijos direktorius (toliau – Aukciono vykdytojas), būdamas savivaldybės tarybos sprendimu įgaliota sudaryti dalininko teisių pirkimo-pardavimo sutartį institucija. Viešųjų įstaigų dalininko teisės parduodamos tik tiesioginiuose aukcionuose.
	6. Pakartotinių viešų aukcionų skaičius neribojamas.
 
[bookmark: part_60ef6688c0cc4981bbc9b72bff44cabc]II. AUKCIONO SKELBIMAS
 
[bookmark: part_719b167781a6486ab0f0b033dd1ccd14]7. Aukciono vykdytojas ne vėliau kaip prieš 15 kalendorinių dienų iki aukciono pradžios apie aukcioną turi paskelbti Šakių rajono savivaldybės interneto svetainėje www.sakiai.lt ir bent viename iš nacionalinių laikraščių, o prireikus – ir kitose visuomenės informavimo priemonėse. Aukciono vykdytojas ne vėliau kaip prieš 15 kalendorinių dienų iki aukciono pradžios informuoja viešosios įstaigos dalininkus  apie aukcioną, jei savivaldybė nėra viešosios įstaigos savininkė. 
8. Skelbime apie aukcioną turi būti nurodyta:
8.1. informacija apie viešąją įstaigą, kurios dalininko teisės parduodamos (pavadinimas, kodas, buveinė, veiklos tikslai, viešosios įstaigos dalininkų kapitalo dydis sprendimo dėl dalininko teisių pardavimo priėmimo dieną, dalininkų skaičius);
8.2. informacija apie dalininko turimų balsų skaičių visuotiniame dalininkų susirinkime; 
8.3. informacija apie tai, kur ir kada galima susipažinti su viešosios įstaigos veiklos ataskaita ir visuotinio dalininkų susirinkimo patvirtintu paskutiniu metinių finansinių ataskaitų rinkiniu arba su praėjusio ketvirčio finansinės atskaitomybės rinkiniu, jeigu viešoji įstaiga jį rengia;
8.4. parduodamų dalininko teisių pradinė pardavimo kaina; 
8.5. Aukciono vykdytojas;
8.6. Aukciono vykdytojo nustatytas minimalus kainos didinimo intervalas;
8.7. aukciono dalyvių registravimo vieta, data ir laikas, dalyvio nustatymo tvarka;
8.8. aukciono vieta, aukciono pradžios data, laikas (valanda, minutė);
8.9. Aukciono vykdytojo paskirto kontaktinio asmens vardas ir pavardė, pareigos, telefono numeris ir elektroninio pašto adresas;
8.10. informacija apie tai, ar bus sudarytos sąlygos žiūrovo teisėmis stebėti aukcioną;
8.11. atsiskaitymo už aukcione parduotas dalininko teises tvarka ir terminai;
8.12. savivaldybės institucija, savivaldybės tarybos sprendimu įgaliota sudaryti dalininko teisių pirkimo-pardavimo sutartį;
	8.13. kita informacija, kurią Aukciono vykdytojas nusprendė skelbti.
 
[bookmark: part_119344108b9741bf941563a2b2134ebb]III. PARENGIAMIEJI DARBAI
 
[bookmark: part_da59c280190b46e699d382a43f2d72c3]9. Kiekvienam Aukcionui organizuoti ir vykdyti Aukciono vykdytojas sudaro Aukciono organizavimo ir vykdymo komisiją (toliau – Aukciono komisija), iš jos narių paskiria aukciono vedėją ir sekretorių. Aukciono komisijos veiklai vadovauja aukciono vedėjas. Aukciono komisijos nariai, prieš organizuodami ir vykdydami aukcioną, pasirašo konfidencialumo pasižadėjimus (1 priedas).
	10. Aukciono komisija yra atsakinga už informacijos, kuri turi būti skelbiama           Šakių rajono savivaldybės interneto svetainėje ir bent viename iš nacionalinių laikraščių, o prireikus – ir kitose visuomenės informavimo priemonėse, paskelbimą. 
 
[bookmark: part_443eb5591fd14ad894e2cf172229cb9e]IV. AUKCIONO VYKDYMAS
 
[bookmark: part_fb149c0d922a42838d7c7b6ad7bc0b48]11. Aukcionas vykdomas, jeigu jame dalyvauti įregistruojami ne mažiau kaip 2 aukciono dalyviai.
12. Registruodamasis aukciono dalyviu, fizinis asmuo nurodo vardą, pavardę, dokumento, patvirtinančio asmens tapatybę, pavadinimą ir numerį, o juridinis asmuo, organizacija, jų filialai ir atstovybės – pavadinimą, kodą, buveinę (Registravimo knygos forma nustatyta Taisyklių 2 priede). Aukciono dalyvių asmens duomenys tretiesiems asmenims gali būti atskleisti tik asmens duomenų apsaugą reguliuojančių teisės aktų nustatytais atvejais ir tvarka.
13. Registruojant aukciono dalyvį, jam išduodamas aukciono dalyvio bilietas (3 priedas), kuriame įrašytas aukciono dalyvio numeris.
14. Prieš pradedant aukcioną, aukciono dalyviams turi būti pakartota skelbime apie aukcioną nurodyta pradinė pardavimo kaina ir minimalus kainos didinimo intervalas. Minimalus kainos didinimo intervalas turi būti ne mažesnis kaip 1 procentas pradinės pardavimo kainos, bet ne mažesnis kaip 1 (vienas) euras. 
15. Viešą aukcioną veda aukciono vedėjas. Aukciono dalyvių pasiūlytas kainas aukciono sekretorius fiksuoja atskirame lape, kurį pasibaigus aukcionui, pasirašo visi aukciono dalyviai.  
16. Pirmoji aukciono dalyvių siūloma kaina turi būti ne mažesnė už pradinę pardavimo kainą. Kiekvieno kito aukciono dalyvio siūloma kaina turi būti ne mažesnė už pasiūlytą prieš tai kainą, padidintą ne mažiau kaip minimaliu kainos didinimo intervalu.
17. Aukciono dalyvis, ketinantis įsigyti dalininko teises, siūlo kainą, atitinkančią Taisyklių 15 punkte nustatytus reikalavimus, ją garsiai paskelbdamas ir pakeldamas aukciono dalyvio bilietą su įrašytu aukciono dalyvio numeriu, nukreiptu į aukciono vedėjo pusę.
18. Aukciono vedėjas pakartoja kiekvieną pasiūlytą kainą ir ją pasiūliusio aukciono dalyvio numerį.
19. Jeigu nė vienas aukciono dalyvis nesiūlo didesnės kainos, aukciono vedėjas kas 5 sekundes dar tris kartus pakartoja paskutinę pasiūlytą kainą, skelbdamas pakartojimų skaičių. Nuskambėjus trečiajam pakartojimui, aukciono vedėjas plaktuko dūžiu patvirtina ir paskelbia, kad aukcionas pasibaigė, o dalininko teisės parduotos už paskutinę paskelbtą kainą.
20. Aukciono dalyvis, pasiūlęs didžiausią kainą iki pasibaigiant aukcionui, pripažįstamas aukciono laimėtoju, o paskutinė jo pasiūlyta kaina yra dalininko teisių pardavimo kaina. 
21. Aukciono laimėtojas privalo parodyti aukciono vedėjui aukciono dalyvio bilietą.
22. Laikoma, kad aukcionas neįvyko, o dalininko teisės aukcione neparduotos, jeigu:
22.1. vykdant aukcioną nė vienas aukciono dalyvis nepasiūlo kainos, lygios aukciono pradinei kainai ar už ją didesnės;
22.2. per Taisyklių 26 punkte nustatytą terminą aukciono laimėtojas neatsiskaito už nupirktas dalininko teises;
22.3. aukcione užsiregistravo mažiau nei 2 aukciono dalyviai.
23. Neįvykus aukcionui, dalininko teisės pakartotiniame aukcione gali būti parduodamos Taisyklėse nustatyta tvarka.
24. Jeigu yra techninių galimybių, sudaromos sąlygos žiūrovo teisėmis stebėti aukcioną to pageidaujantiems asmenims.
	25. Aukciono vedėjas, pasibaigus aukcionui, iškart surašo aukciono vedėjo registrą (4 priedas) ir pasirašytinai įteikia aukciono laimėtojui rašytinę informaciją apie tai, kad jis laimėjo aukcioną, dalininko teisių pirkimo–pardavimo sutarties sudarymo tvarką ir terminus, taip pat pranešimą apie duomenis mokėjimo pavedimui suformuoti.
 
[bookmark: part_879aaeec71b64bd8adf1b4465f74ecdf]V. ATSISKAITYMAS UŽ AUKCIONE NUPIRKTAS DALININKO TEISES
 
[bookmark: part_68add245239a4012aef4b4790cc16359]	26. Aukciono laimėtojas už aukcione nupirktas dalininko teises atsiskaito per 5 darbo dienas nuo duomenų mokėjimo pavedimui suformuoti pranešimo gavimo.
27. Jeigu per Taisyklių 26 punkte nustatytą terminą aukciono laimėtojas neatsiskaito už nupirktas viešosios įstaigos dalininko teises, šias dalininko teises galima parduoti naujame aukcione. Aukciono vykdytojas turi teisę šį turtą parduoti naujame aukcione, per 3 darbo dienas nuo atsiskaitymo termino pabaigos pranešęs apie tai aukciono laimėtojui. Aukciono laimėtojas, neatsiskaitęs už nupirktas viešosios įstaigos dalininko teises, neturi teisės dalyvauti naujame aukcione, be to, jis privalo atlyginti Aukciono vykdytojui naujo aukciono rengimo išlaidas, taip pat sumokėti kainų skirtumą, jeigu naujame aukcione turtas parduotas už kainą, mažesnę negu tą, kurios nesumokėjo nesąžiningas pirkėjas.
28. Dalininko teisių pardavimo sutartį su aukciono laimėtoju pasirašo savivaldybės tarybos sprendimu dėl dalininko teisių pardavimo įgaliotas asmuo.
______________________________

